INSPIRERT AV EN SANN HISTORIE
Fritz, det er slutt! Du blir diskvalifisert!
En! To! Tre!
Få ham ut av hjørnet.
Er du okay? Skal jeg ringe med klokken?
Jeg knekker den! Jeg vrir av halsen på ham!
En! To! Tre!
Det er slutt! Fritz, slipp ham.
Heisan! Hei, Kevin. Hei, David.
- Du knuste ham, far. - Det var akkurat det jeg gjorde.
Kevin har meg i Jernkloen! Du har blitt sterk.
Fint å ha dere her, for en gangs skyld. Så du det?
Aldri i livet, men det lød som om folk var sinte på deg.
Det er meningen.
Hva er det som henger på hjemmet vårt?
- Liker dere den? - Den er fantastisk, far.
Jack, hvor er bilen vår?
Jeg fikk gutta til å bytte den ut under showet.
Hva tenker du på? Det har vi da ikke råd til.
Hør på meg nå. Jeg snakket med promotoren.
Han sa jeg skulle føre meg som en stjerne og leie en Cadillac.
Jeg vil ikke vite hva den kostet.
- Hva kostet den? - Det går bra, Dottie.
Jeg er straks i mål.
Vi må ha et ordentlig hus der guttene kan vokse opp.
Hvordan får vi et hus ved å svi av masse penger?
Den eneste måten å beseire dette på -
- er ved å være den hardeste, den sterkeste og mest vellykkede.
Vi stoler bare på oss selv. Og jeg skal få oss i mål.
Når jeg blir NWA-verdensmester i tungvekt, kan ikke noe røre oss.
Forkynn meg din godhet, for jeg setter min lit til deg.
Vis meg den veien jeg skal gå, for jeg vier mitt liv til deg.
Vi har vært gjennom et helvete, men alt det legger vi bak oss nå.
- Vi løper en tur. - Løpe en tur?
- Kom igjen. - Nei, jeg vil ikke.
Folk har alltid sagt at familien min var forbannet.
Vi snakket aldri om det. Jeg vet ikke om vi brødrene trodde på det.
Men vi var forfulgt av uhell.
Mor prøvde å beskytte oss med Gud, far med wrestling.
Vi skulle være de hardeste, de sterkeste og mest vellykkede.
Da ville ikke noe kunne røre oss.
Jeg trodde på ham. Det gjorde vi alle.
Vi elsket far, og vi elsket wrestling.
Sånn skal det gjøres!
Sånn skal det være! Sånn, Kevin!
Han ble felt!
Forsvinn, ellers avbryter jeg pensjonisttilværelsen!
En! To! Tre!
Ærede publikum, vinner og ny Texas-mester i tungvekt:
Kevin Von Erich!
Gratulerer, gutt. Godt gjort. Dette er bare begynnelsen.
I morgen skal du slite videre som aldri før. Jeg er stolt av deg.
- God morgen. - God morgen, gutten min.
- Bukse, David. - Jeg fant den ikke.
Den er til vask. Michael, pust. Du spiser som en forsluken kjøter.
Hvis jeg ikke spiser fort, tar de maten min.
Mike, du må trene mer vekter. Du må få styrke i de armene.
- Jeg passer på deg, Mikey. - Du kan ikke alltid det.
Gutten er ikke i stand til å forsvare seg selv.
Kanskje jeg ikke er den sterkeste, men jeg er den som kan spise mest.
Det er ikke fleip. Kerry skal til OL snart.
Kevin er NWAs Texas-mester. David debuterer i ringen snart.
Snart må du tenke på hva du vil bli.
Kerry er yndlingssønnen min, etterfulgt av Kev, David og Mike, -
- men den rekkefølgen kan endres. Alle kan jobbe seg opp eller ned.
Løft den høyere.
Sånn. Og så ... Faen i helvete, Mike!
David, jeg må drite.
- Skynd deg litt. - Hold kjeft! Et øyeblikk!
David!
Kom inn.
- Mor? - Hei, Kevin.
- Får jeg snakke med deg om noe? - Det har du brødrene til.
- Jeg vet det, men ... - Jeg vil ikke komme for sent.
Far er for hard mot Mike. Du må si noe.
Det er deres sak. Gjør deg klar. Vi kjører om et kvarter.
Så fint. Godt å se deg.
- Hvordan gikk orkesterprøven? - Den gikk fint, mor.
- Kan vi ta noen burgere? - Vi har mat i kjølebagen.
- Kerry ville gitt meg burgere. - Jeg skal kjøpe en til deg.
Hei, Kevin!
Vi står her med Texas-mesteren i tungvekt, Kevin Von Erich.
Han stiller til tag-team-kamp mot Gino Hernandez og Bruiser Brody, -
- men makkeren hans er fortsatt en gåte.
Det er helt riktig, Bill. Jeg har en beskjed til Gino.
Du har latt kjeften løpe altfor, altfor lenge, men det er slutt nå.
Jeg har noe helt spesielt på lur til deg, kamerat.
- Kan vi ta den igjen? - Ja, vi tar det forfra.
- Klar? - Ja.
Vi står her med Texas-mesteren i tungvekt, Kevin Von Erich.
Han stiller til tag-team-kamp mot Gino Hernandez og Bruiser Brody, -
- men makkeren hans er fortsatt en gåte.
Det er helt riktig, Bill. Jeg har en beskjed til Gino.
Du har latt kjeften løpe om familien min altfor lenge, -
- så jeg har noe helt spesielt på lur til deg.
- Det blir ingen ... Faen. - Vi tar det igjen.
- David, kutt ut. - Jeg sa ikke noe.
Vi står her med Texas-mesteren i tungvekt, Kevin Von Erich.
Han stiller til tag-team-kamp mot Gino Hernandez og Bruiser Brody, -
- men makkeren hans er fortsatt en gåte.
Det er helt riktig, Bill.
Jeg har forberedt noe spesielt, som hjemmepublikummet vil elske.
La meg si en ting. Gino, du har latt kjeft...
Latt kje... Latt kjef...
Faen. Unnskyld. Hvis det er så lett, så gjør det du.
Gjerne, men det vil liksom spolere overraskelsen.
Det er ingen hjelp i deg. Gå ut.
- En gang til? - Ja.
Jeg går hardt på deg, så henter jeg inn Gino.
Gi ham en bodyslam og et elbowdrop.
Han presser deg ut i hjørnet, og så kommer jeg farende.
Jeg klatrer opp i tauene og tar en crossbody på deg.
Og så dropkicket og Kloen.
Har du øvd med faren din? Bare ikke ødelegg sveisen min.
Sånn, David. Velkommen på sirkus.
Gino sparker ham vekk.
David blir skjøvet ut i hjørnet, og så kommer Brody stormende.
Han treffer ikke, men vakler ut til siden.
Kevin klatrer opp i tauene. Brody er omtåket.
En flyvende crossbody slår Brody i gulvet.
Brødrene gjør klar til et dobbelt dropkick. Fantastisk!
Det er så taket løfter seg. Kan dere høre publikum?
Og her kommer Jernkloen, farens beryktede signaturgrep.
Han setter den rett i masken på Gino. Se der.
Gino må overgi seg, og Von Erich-brødrene vinner!
Pass dere, NWA. David og Kevin Von Erich er her!
- Kan du skrive "Til Emily"? - Selvsagt. Takk for at dere kom.
- Tusen takk. - Kom igjen neste uke.
Jeg stikker.
Hei, Kevin.
- Kan jeg få autografen? - Ja, selvfølgelig.
Skal du ikke spørre hvem du skal skrive den til?
- Å ja. - Jeg heter Pam.
Pam.
Da skal du si: "Hyggelig å møte deg, Pam."
Å ja, unnskyld.
- Hyggelig å møte deg, Pam. - I like måte, Kevin.
- Skal broren min også skrive? - Nei, bare du.
Okay.
Har ikke foreldrene dine lært deg å stille spørsmål?
Som hva da?
Som for eksempel: "Hvem skal jeg skrive den til?"
Eller ...
"Kan jeg be deg på en drink en dag, Pam?"
- Ber du meg ut? - Gjør det endelig mer pinlig.
Unnskyld.
Jeg vil gjerne gå ut med deg. Jeg har bare aldri blitt spurt før.
Jeg håper det går bra, og da får andre aldri muligheten til å spørre.
God morgen.
- David er god. - Det er han.
Vi har fått lørdagens seertall. Tidenes høyeste.
Og ESPN har ringt.
De tilbyr oss å komme på landsdekkende lørdag kveld.
Storartet nyhet. Gi meg detaljene.
Det er gode penger i det. Vi får reklameinntekter -
- og kan tiltrekke større navn.
Men hvis vi kan skryte av en verdensmester i tungvekt, -
- kan vi bli wrestlingens største organisasjon.
Vi skal nok få en verdensmester i tungvekt. Det kan jeg love deg.
Dette gjør vi.
- Vær så god. - Takk.
- Er du berømt overalt? - Nei, ikke overalt.
Jeg har i hvert fall ikke særlig mange fans i Missouri.
- Reiser du mye? - Ja, vi er ofte på landeveien.
Men det trenger vi ikke nå lenger, nå som showet går så bra.
Hva vil du ha her i livet, Kevin Von Erich?
Mer spareribs.
Jeg vil bli verdensmester i tungvekt.
Det må du forklare meg. Er ikke alt bare juks?
Juks? Det vi gjør er overhodet ikke juks.
Okay, all right, ikke juks.
Arrangert? Innøvd?
I alle bransjer avanserer man på bakgrunn av det man presterer.
Et belte som mitt Texas-mesterskap er egentlig bare en forfremmelse.
Promotorene rykker deg opp, hvis du gjør det godt.
Og når du toppen, blir du verdensmester som belønning, -
- fordi du er den beste, målt etter evner og publikumsrespons.
Er det det eneste du drømmer om?
Selvfølgelig ikke.
Jeg vil være sammen med familien min, med brødrene mine.
Så søtt. Hva liker du å gjøre sammen med brødrene dine?
Alt mulig. Jeg vet ikke.
Bare vi er sammen, kan det være hva som helst.
- Hva med deg? - Jeg vil bli dyrlege.
Jeg vil ha barn, egen praksis og en mann som syns det er greit.
- Ville det vært greit for deg? - Visst faen ville det det.
Vi kan bli et superpar og ha vår egen ranch.
Alle brødrene mine og familiene deres også kunne bo der.
Du har storebrorsyndrom. Du vil ta deg av alle.
Kanskje, men jeg er altså ikke den eldste broren.
Da jeg var fem døde storebror, Jack Junior.
Gud, jeg beklager.
Det gjør ikke noe. Jeg tenker ikke stort på det mer.
Hvordan var det?
Det var merkelig. Plutselig ...
... var han ikke der så jeg kunne leke med ham. Så nå er jeg eldst.
Da har jeg vel nest-eldste-bror-syndrom.
Det var fryktelig leit.
Det er en del av slektsforbannelsen.
- Hva er det? - Det er bare tull.
Har du virkelig aldri hørt om Von Erich-slektens forbannelse?
Det er en teit historie.
Far endret navn til Von Erich, bestemors pikenavn.
Den familien var forfulgt av tragedier, så da broren min døde, -
- begynte folk å si at det var en forbannelse.
Men jeg tror ikke på det. Det var bare uhell.
Jeg tror ikke på forbannelser, og jeg tror ikke på hell.
Jeg tror på at vi skaper vårt eget hell.
Da er du heldig.
- Kev. - Hei, far.
Kom inn. Kom inn og sitt ned.
Jeg har en stor nyhet til deg.
Jeg har booket Harley Race til The Sportatorium.
Du skal møte verdensmesteren i tungvekt.
Du tuller. Fleiper du med meg?
Det blir ikke en tittelkamp, -
- men hvis du gir ham bank og viser hva du kan, -
- blir du førstekandidat til en tittelkamp.
Takk, far. Du skal bli så stolt av meg.
Jeg har alltid drømt om å få det beltet i hus, -
- men NWA lot meg aldri få en sjanse.
Jeg var nære på mange ganger, men de stjal den alltid fra meg.
Nå har du muligheten. Du kan bli den som får den i hus.
Ja, far.
Jeg er firedobbelt verdensmester i tungvekt.
Jeg, Harley Race, er den sanne verdensmesteren i tungvekt.
Ikke noe plastskrot som alle dere går og viser dere frem med.
Det er et hav av duster som går og skriker -
- at de er den beste.
Ric Flair, Dusty Rhodes, -
- Tommy Rich eller en av Von Erich-barnerumpene.
Dette beltet er det eneste beviset på hvem som er den beste, -
- og det er meg.
Verdensmesteren i tungvekt, Harley Race.
Ærede publikum, velkommen til en kveld med VM-wrestling på ESPN.
Vi har en stor hovedkamp.
NWA-verdensmester i tungvekt, Harley Race, -
- skal møte Texas-mesteren, Kevin Von Erich.
Da er vi i gang. Stemningen er på topp her i Dallas, Texas, -
- der Kevin Von Erich skal møte sin hittil største utfordring, -
- den firedobbelte verdensmester, den uslåelige Harley Race.
Det er et stort øyeblikk for Von Erich-familien.
Det er 3500 tilskuere i hallen, og kampen blir vist i 62 land.
Alle følger med på denne kampen.
Det er ingen tittelkamp, så beltet skifter ikke eier, -
- men det er Kevins mulighet til å få stille til kamp om det.
De går i clinch. Harley Race presser Kevin ut i hjørnet.
Et drøyt hogg i mellomgulvet slår luften ut av ham.
Ingen god start for den unge mannen.
Et hardt ryggstøt sender Kevin i gulvet.
Et voldsomt slag, men Kevin blokkerer og gir igjen. Og igjen.
Og igjen. Harley Race er hardt rammet.
Kevin tar tauene til hjelp, men mesteren viker ikke.
Kevin prøver igjen -
- og feller den gamle eika med en flying clothesline.
Mesteren reiser seg igjen, så Kevin tyr til et bear hug -
- og prøver å gjøre en belly-to-back suplex.
Et slag under beltestedet. Kamplederen så visst ikke det.
Et skittent knep av Race, som vil ha overtaket igjen.
Nå får du en flytur!
Han kaster Kevin ut over tauene og rett ned på betonggulvet.
Nådeløse Race griper Kevin i en suplex. Det gjør han vel ikke?
Jo! En standing suplex sender Kevin Von Erich rett i betongen.
Kevin er lammet, og tilskuerne er sjokkert.
Kevin beveger seg ikke.
Harley Race går tilbake i ringen.
En!
To!
Tre!
Fire!
Fem!
Seks!
Syv!
Åtte!
Ni!
Det er utrolig hva den mannen tåler.
Igjen kom han langt, og har ofret så mye, -
- og nå er han tilbake i ringen mot Harley Race.
Et spark i ribbeina! Det må ha gjort vondt.
Det synes hvorfor Harley Race er vår tids ruvende mester.
Kevin gisper etter luft, mens Race forbereder en ny suplex.
Men Kevin slipper løs, og et kne sender mesteren i matta.
Han er tilbake i kampen -
- og utnytter tauene til et stort splash. En. To.
Race stikker Kevin i øynene, og kamplederen påtaler det.
Men Race slenger ham ut! Det må få ham diskvalifisert.
Klokken ringer, og tilskuerne buer. Det ble ingen god avslutning.
Vinner ved diskvalifisering: Kevin Von Erich.
Her kommer David Von Erich!
Kom deg ut!
Du kan bare våge å komme inn hit igjen, Harley Race!
Forsvinn! Vi vil ikke ha deg her!
Harley Race ...
Din kujon.
Du var redd jeg ville slå deg.
Så derfor ...
Harley Race, i kveld -
- har vi vist deg hva vi duger til.
Du kom anstigende i hallen vår, foran våre fans, -
- og broren min ga deg god gammeldags texansk pryl.
Du er historie, kamerat. Vi er sportens fremtid.
Så bare løp din vei, du. Vi har sett deg alle sammen.
Og vi skal nok ta deg, -
- uansett om du tør komme tilbake, eller vi må finne deg i Missouri.
Broren min fortjener revansje, og han er når som helst klar -
- til å kjempe om tittelen som verdensmester i tungvekt.
Det tok tid før du kom deg opp.
Jeg er aldri falt så hardt i gulvet før.
- Du må bare tåle det, og stå opp. - Jeg vet det.
Det var ikke planen at han skulle hive meg ut av ringen.
Det var ikke noe å gjøre. Jeg kunne ikke bevege meg.
Det er sånn de setter deg på prøve.
- Får jeg revansje? - Selvfølgelig.
Vi får se. De svina bruker ethvert påskudd for å ødelegge for oss.
Men jeg skal være på dem.
David, flott mikrofonarbeid. Virkelig flott.
Du skal ut på landeveien, så du kan få mer eksponering.
Hør her. Far toner det ned for ikke å skuffe deg, men du var fantastisk.
- Hvorfor lot du meg ikke snakke? - Du snakket jo ikke.
Du skulle latt meg snakke.
Unnskyld, Kev. Jeg trodde det var til hjelp.
Smil, da. Du har akkurat slått verdensmesteren.
Okay, Kerry, kom igjen.
Jeg mener vi verner prinsippene for de olympiske lekene.
Vi bryter dem ikke. Det er tvingende nødvendig -
- at vi og andre nasjoner som tror på frihet og menneskerettigheter -
- gir vårt synspunkt utvetydig til kjenne.
Vi kan ikke gi Sovjetregjeringen det bifall dette ville innebåret -
- når de har sendt 105 000 tungt væpnede invasjonsstyrker -
- inn i det fredselskende, uskyldige landet Afghanistan.
Jeg håper nasjonens takknemlighet delvis vil oppveie -
- det offeret dere må bringe ved ikke å delta i sommer-OL i Moskva.
Jeg kan ennå ikke si hvilke andre nasjoner som ikke kommer, -
- men vår nasjon kommer ikke.
VELKOMMEN HJEM KERRY
Kerry!
Velkommen hjem, Kerry.
- Jeg er lei for at det glapp, far. - Jeg også.
- Hei. - Hei, mor.
Hei, gutter. Mikey, du har blitt stor.
Klar!
Du er den raskeste i familien, Kev. Deg kan ingen fange.
Han må felles før han får opp farten.
Blå 82!
Sånn skal det gjøres.
Du må stupe etter den, Mike. Ta deg sammen nå.
Se der! Du er delstatens beste linebacker, Kerry!
Treneren på UT ringte og spurte -
- hvorfor delstatens beste linebacker sitter på benken.
Du, Pam? Skal jeg skjenke litt mer limonade til deg?
Ja takk, Mike.
Hold på henne, gutt.
Ellers er det en annen som tar henne.
Jeg så det nye showet, far. Det var flott.
Du klarte deg godt mot Harley, Kev. Når er det omkamp?
- Vi har ikke hørt noe ennå. - Jeg jobber med saken.
Det ser kult ut med alle de nye kameravinklene, hva?
Det handler om wrestling, ikke kameravinkler.
Broren deres knuste verdensmesteren på landsdekkende fjernsyn.
- Hvordan går det med musikken, Mike? - Hva spiller du?
Alt mulig. Bratsj, piano og et par andre instrumenter.
- Musikalsk som sin far. - Er far musikalsk?
Da jeg møtte faren deres spilte han klassisk klarinett -
- og hadde et musikkstipend til universitetet.
Men han droppet det for å spille fotball.
Jeg tenkte det ikke var fremtid i musikken, så jeg valgte idrett.
Han spilte så vakker musikk for meg da vi var unge.
Et vel avrundet menneske, ikke som noen annen jeg kjente.
Vær så snill ...
Det er noe jeg må få sagt.
Jeg spiller i en kvartett med noen fra skolen, -
- og vi har faktisk fått en gig.
Så fint. Når da?
Altså, det er i kveld. På UT Dallas.
Nei. Du er for ung til å være på et campus en lørdag kveld.
Kev turnerte da han var 17 år.
Det var jobb. Moren din har sagt nei.
Dette er også jobb. Vi får penger for det.
- Vi kan kjøre ham dit. - Ja. Og hjem igjen etterpå.
- Klart. - Nei. Svaret er nei.
Dukk.
Pass på.
Skål.
Han kan det.
5, 6, 7, 8, 9, 10!
Se på de vakre brødrene mine.
- Han er sulten. - Ja, Kerry går på.
Det er bra han får avløp for det.
Hva syns du? Vi tar mye plass.
Jeg elsker familien din, Kev.
- Gjør du det? - Ja.
- Er det okay? - Ja ...
Du, har du noen gang ...?
Hvordan det? Ville det vært et problem?
- Nei, overhodet ikke. - Hva er det da?
Jeg har bare ...
- Har du aldri? - Ikke aldri-aldri.
Kevin, du er så søt.
En! To! Tre!
Han klarte det!
Ric Flair har nettopp beseiret NWA-verdensmester Harley Race!
Der står det. Ric Flair er ny ...
- Kerry. - Ja, far?
Med hensyn til fremtiden, burde du tenke på wrestling.
Selv drev jeg bare med wrestling for å brødfø dere, -
- og jeg håpet dere ville velge noe annet.
Men du ble fratatt OL slik jeg ble fratatt fotball.
Verden tar hele tiden fra oss noe, så nå vil jeg ta igjen.
Og jo flere vi er, jo bedre.
Derfor syns jeg du skal bli med brødrene dine i ringen.
Ja, far. Mer enn gjerne.
- Det er godt å høre. - Takk.
Da må vi i gang med treningen, lillebror.
Han grusa Terry Funk i St. Louis. Han blir verdensmester en dag.
Mer press. Sånn. Kjenner du det?
Du må lære dette.
Freebirds, helt siden debuten i WCCW -
- har dere løyet og snytt dere til seier.
Dere gjør det til Georgia vs. Texas, men det er søppel vs. anstendighet.
Vi er her for å gjenreise det wrestlingforbundet -
- vår far har bygd med bare hendene.
Hender som har gått i arv til oss, og som straffer dere med Jernkloen.
Velkommen til WCCW, -
- den eneste wrestlingorganisasjon med som blir vist i hele verden.
Til venstre for meg, med en samlet kampvekt på 336 kg, -
- fra Badstreet i Atlanta, Georgia:
Regjerende NWA-verdensmestre i seksmanns tag-team, -
- The Fabulous Freebirds!
Og utfordrerne fra Denton, Texas, -
- med en samlet kampvekt på 313 kilo:
Kevin, Kerry og David Von Erich!
Det er et blodbad. Gordy bommer og gir makkeren en albu.
Kerry flyttet seg i siste sekund. Nå er helvete løs.
Kevin kaster Michael Hayes ut gjennom tauene.
Kamplederen beordrer Kevin tilbake i hjørnet.
Nå er de to mann mot Kerry, men Kerry hiver ut Buddy.
Kerry tar en crossbody, men Terry Gordy griper ham.
David setter inn et dropkick, så Kerry lander på Gordy.
Og dermed er det over! Von Erich-brødrene har vunnet!
Vinnere og nye NWA-verdensmestre i seksmanns tag-team:
Kevin, Kerry og David Von Erich!
Dere klarte det!
Freebirds!
I kveld fikk dere føle hvor sterk og seig familien min er.
Her er et budskap til Sam Muchnick og til alle andre territorier i NWA.
WCCW er de beste i bransjen.
Von Erich-familien er de beste i bransjen.
Og vi skal ta dere.
Fritz, du utfordrer NWAs direktør på direkte tv. Det er modig gjort.
Det er nødvendig, Bill. Jeg vil vie livet mitt til å sikre -
- at David Von Erich blir den neste NWA-verdensmesteren i tungvekt.
Og så de andre sønnene mine. Først Kevin, så Kerry og så Mike.
De skal alle få løfte verdensmesterbeltet, -
- for Von Erich-familien er og vil for alltid være -
- den største familien i wrestlingens historie.
Gratulerer, gutter.
- Han mente nok ikke meg først. - Far gjør ikke sånne feil.
Er det problemer?
Nei, far.
Gutter, jeg har gode nyheter.
Vi får langt om lenge en VM-tittelkamp mot Ric Flair.
Og de vil det skal være deg, David.
Ikke se på broren din. Det er ditt øyeblikk, din mulighet.
Du er blitt valgt. Du har fortjent det.
Du skal på landeveien i strid med Flair neste halvåret.
Så reiser du til Japan. Du skal og må lykkes i Japan.
Kampen mot Flair blir i mai, på Texas Stadium.
- Er du villig til det? - Selvfølgelig er jeg det.
Jeg elsker deg, far.
Jeg elsker deg også. Jeg har ventet på det beltet hele mitt liv.
Vi har opplevd motgang, men jeg vet at hvis du presterer, -
- så er tittelen vår.
Dette hadde ikke skjedd uten dere to. Dere har gjort broren deres bedre, -
- og den forente innsatsen har løftet ham til topps.
Hold dampen oppe. Ingen vet når dere får muligheten.
Ja, far.
Ja, så faen, David!
Gratulerer, dere to.
Jeg elsker deg, bror.
Har du fått for mye alt?
Hvem er det?
- Bror, er du okay? - Ja da.
Det er bare litt mageknip.
Herregud. Du må til legen.
- Nei, det går bra. - Det går ikke bra i det hele tatt.
Det er bare en basill jeg fikk med meg på turneen.
Du jobber for hardt. Du må hvile.
Jeg er nesten i mål.
Tror du det blir roligere når du blir verdensmester?
Jeg har det bra, Kev. Jeg er bare kvalm.
Jeg syns ikke du skal dra til Japan neste uke.
Okay, da sier vi det.
Du, Dave?
Jeg vil bare si -
- at jeg ikke tok det så bra at du hoppet over meg.
Jeg skjønner.
Jeg ble temmelig sint.
Ikke på deg, men på hele situasjonen.
Det var ikke engang fordi jeg var så sulten på det.
Jeg bare elsker å være sammen med dere.
Det er det eneste som betyr noe for meg.
Du har vært gift i to timer, og har mistet overtaket alt.
Kanskje.
Det blir veldig fint å kunne fokusere på familien.
- Familie? - Vi måtte ha et hastebryllup.
- Din sleiping. - Ikke si det til noen.
Jeg er så glad for å høre det.
- Så jeg blir onkel? - Riktig.
- Gratulerer. Nå skal det danses. - La meg pynte litt på deg.
Så pen er hun når hun gidder å pynte seg litt.
De er et nydelig par. Som et annet par jeg kjente engang.
Skal vi stikke, Dottie?
Litt luft ville gjort godt.
Vi kunne jo utnytte at det ikke er noen gutter i huset.
Og jeg behøver ikke være redd for at du gjør meg gravid lenger, -
- din hingst.
Far?
Hva er det?
David.
Hva har skjedd?
Han døde på hotellrommet i Japan.
En sprukket tarm.
Hvordan kan det skje?
Ta av de solbrillene.
Alle sammen. Ingen gjemmer seg.
Og jeg vil ikke se tårer.
Herren valgte å kalle David til seg. Det må vi godta.
På 25 år levde han et liv på 75 år.
Kev, du må unnskylde at jeg sender dette hjem.
Jeg husker ikke den nye adressen din.
Jeg savner deg. Bli med neste gang. Det er virkelig vilt her.
Noen ba meg om autografen fordi de trodde jeg var deg.
Da ble jeg så glad.
Jeg er sikkert hjemme før du får dette, -
- men jeg hadde lyst til å skrive.
Vi ses snart.
Kom, skatt.
Jeg er her, hvis du vil snakke.
Det går bra.
Det er vanskelig å se klart i denne mørke tiden ...
... men vi må ikke la tragedien definere oss.
Hva vi er verd viser seg i hvordan vi møter motgang.
Davids tittelkamp mot Ric Flair er en enestående mulighet.
Vi har fortsatt en sjanse til å ta verdensmesterskapet -
- hvis en av dere vil ta hans plass.
Alt vi har arbeidet for står og faller med dette.
Jeg gjør det. Jeg klarer det.
Jeg klarer det også.
- Kerry, jeg tar det. - Jeg er klar. Jeg vil.
- Det burde være min kamp. - Jeg har også fortjent den.
Gutter, det er et vanskelig valg.
Du er den eldste, Kev, men Kerry har fått mer omtale.
Vi slår kron og mynt. Det gir den eneste rettferdige avgjørelsen.
Kron for Kerry, mynt for Kevin.
Her kommer utfordreren. Texas Stadium, ta godt imot -
- The Modern Day Warrior, -
- Kerry Von Erich!
35 000 mennesker er samlet for å minnes David Von Erich -
- og heie på broren Kerry.
Ric Flair får ikke riktig tak, -
- men den regjerende mesteren er alltid favoritt i slike kamper.
Flair prøver et stepover, men Kerry får slått ham vekk.
Flair bruker tauene og prøver å kaste Kerry.
Men Kerry griper ham i en backslide. En! To! Tre!
Og der går drømmen i oppfyllelse. Kerry Von Erich er verdensmester.
Han vinner for sin bror David, sin far, Fritz, og hele familien.
Vinner og ny verdensmester i tungvekt:
Kerry Von Erich!
Hei. Jeg visste ikke du var her ennå.
Jeg bare hjalp far. Jeg er på vei hjem.
Hvordan har du det?
Jeg klarer ikke å roe meg ned.
Det tror jeg nok.
Jeg kan ikke fatte at vi endelig har det i familien.
Jeg tror jeg kjører en tur.
Kjør forsiktig.
- Du, Ker? - Ja?
Du var flott i dag.
Takk.
Er alt korrekt?
Etternavnet blir faktisk Adkisson. Det er fødselsnavnet mitt.
- Har du med dåpsattest? - Ja, det har jeg.
Jeg retter det, så kommer jeg tilbake.
Er du sikker på det?
Nei, men jeg tror det er tryggere for ham.
- Det har ikke med navnet å gjøre. - Jeg vet det.
Ikke kryss føttene.
Rett deg opp! Bruk høyden din!
Det får du ikke noe igjen av. Vri den en runde til.
Nakketak.
Stram til. Det må ikke være noen åpninger.
Flytt hoftene. Flytt føttene.
- Flytt de føttene nå! - Sånn?
Der var den.
Det er bra, Mike. Bare hold på.
Michael Von Erich virker tent på denne kampen.
Hei, doktor. Hvordan gikk det?
Vi har operert skulderen hans, men det oppsto komplikasjoner.
Mikes temperatur steg voldsomt. Den var nær 42 grader i to timer.
Vi tror han fikk toksisk sjokksyndrom.
Jeg er redd Mike har falt i koma.
- Av en skulderoperasjon? - Det skjer veldig sjelden.
Nå kan vi bare vente og be om at han klarer seg.
Hvorfor skjer dette med oss?
- Hvorfor skjer det igjen og igjen? - Skatt, kom til deg selv.
Men det bare fortsetter, jo. Det har fått overtaket.
Det var en forferdelig ulykke, ikke noe annet.
- Han skulle aldri gått kampen. - Det er ikke din skyld.
Hvis noen har skylden, er det faren din, ikke du.
- Jeg skulle ha stoppet ham. - Hva kunne du ha gjort?
Den mannen er umulig å snakke til fornuft.
Skatt, jeg må på arbeid, og jeg får ikke roet ham.
Kan du ta ham?
- Jeg kan ikke. - Bare til moren din kommer.
- Jeg kan ikke. - Kevin ...
Kevin, kom igjen.
Unnskyld.
Så, så.
Takk for at dere kom, og takk for all støtten.
Mike, har du det greit?
Ja.
Vi er bare glade for at Mike klarte seg.
Det viser hva for en fighter han er.
Etter å ha mistet David er det uutholdelig å tenke på -
- at vi nesten mistet Mike også.
Jeg er rørt over ...
... at familien min er med meg hele veien, og ...
... at dere har sendt blomster.
Jeg takker alle sammen.
Hvordan er utsikten til at du kommer tilbake i ringen?
Jeg kommer nok tilbake.
Snart. Ja, snart.
Mike er en større fighter enn folk er klar over.
Han er snart tilbake i ringen.
- Vær så god. - Takk.
Det er der jeg vokste opp. Jeg har malt det selv.
Hvorfor har du aldri fortalt det?
Jeg hadde mine grunner, jeg kan bare ikke huske dem lenger.
Jeg er redd, mor.
Gud elsker deg, Michael. Det er ikke noe å være redd for.
Jeg er ikke David.
Hva?
Alle vil jeg skal være David, men jeg kan ikke erstatte ham.
Kom an!
Jeg ser hvor vondt det gjør. Ikke forhast deg. Det tar tid.
Jeg er klar. Forfra.
Kanskje det er Gud som sier du skal sette ned farten.
Kanskje du skal noe annet.
Hvorfor? Så du kan være den eneste broren i ringen?
Så du kan få all fars oppmerksomhet?
Jeg kan da ikke kjempe alene.
Kom igjen! Kom igjen!
Du kan ikke bare late som ingenting, Kerry.
Vil du inn igjen? Stå opp, da.
Vil du inn igjen, så stå opp.
Stå opp!
Jeg beklager hvis jeg sårer dere, -
- men jeg drar til et bedre sted.
Doris, vi må dra.
Jeg kan ikke ta den på.
Alle kjenner den igjen.
Jeg kan ikke.
Jeg må ha en ny kjole.
Kjære venn, hør nå her.
Alle her elsker deg. De bryr seg ikke.
Doris ...
Vi elsker deg alle sammen.
Kom nå.
Kom.
Vi er samlet her i dag -
- for å stede vår sønn til hvile.
Michael Brett Adkisson, -
- den kjære, skjønne gutten min.
Han var snill, morsom -
- og tvers igjennom god.
Kommer du hjem i kveld?
Jeg vet ikke. Jeg er ikke sikker.
Jeg vet hvor vondt det gjør, og jeg prøver å være tålmodig, -
- men dette fungerer ikke for meg.
Jeg vet det.
Bare kom hjem. Kom og vær hos oss.
Jeg vil ikke at han skal få den. Dere må ikke bli smittet.
- Det kan du ikke mene. - Unnskyld. Unnskyld.
- Kom hjem. - Jeg kan ikke.
Folk har alltid sagt at familien min var forbannet.
Det bekymret visst aldri faren min.
Han sa at så lenge vi var de hardeste, de sterkeste, -
- de mest vellykkede og de aller beste ...
... så kunne ikke noe skade oss.
Fortere!
Og jeg trodde på ham.
Fortere!
Det gjorde vi alle.
Denne kampen går til første fall, -
- og den gjelder NWAs verdensmesterskap i tungvekt.
Ric, de snakker ivrig om at du har vært veldig imot -
- å skulle forsvare tittelen mot Kevin Von Erich.
Det er ufattelig vanskelig å være beskjeden -
- når du ser ut som Ric Flair.
Dere skjønner, forskjellen på meg og de andre såkalte stjernene -
- er at jeg er skreddersydd fra topp til tå.
Det er derfor jeg har det største huset på den største haugen -
- i den største delen av byen.
Det er derfor jakken min har kostet 800 dollar, -
- og fillene dine er en skam!
Det er derfor jeg går med øgleskinnsko og Rolex-klokke -
- og kjører en diger limousin -
- der jeg har 25 damer som bare venter på at jeg skal skrike:
Wooh!
Men nå til livets mindre vakre kjensgjerninger.
Kevin, faren din og de høye herrer har beordret meg hit til Dallas, -
- der idrettsutøverne ikke er verd en dritt.
Jeg er verdensmester i tungvekt -
- fordi jeg er den største og tøffeste wrestleren som fins.
Jeg har blødd og svettet for tittelen, -
- og ingen pappagutt skal ta den fra meg!
Dette er profesjonell wrestling, -
- den råeste av alle idrettsgrener.
Jeg har blitt knivstukket, slått med stoler -
- og banket av Gud og hvermann. Jeg hverken griner eller syter.
Jeg kjører på. Kort sagt er det ...
- Du benekter ... - Nå er det jeg som snakker.
Hvis du vil snakke med meg, så hør etter når jeg snakker.
Kort sagt er det slik -
- at hvis man er mannfolk, tar man både medgang og motgang.
Et ekte mannfolk legger seg aldri. Han blir bare stående.
Det er derfor jeg er verdensmester i tungvekt.
Og jeg kan mose Kevin Von Erich eller enhver annen Von Erich -
- selv på den dårligste dagen i mitt liv.
Kom an, pappagutt!
Her kommer Kevin, som på bare få måneder -
- har havnet øverst på listen til tungvektsverdensmestertittelen, -
- som faren, Fritz von Erich, aldri fikk tatt.
En! To! Tre!
Hold opp, Kev.
Slipp ham, Kev. Hold opp!
Ring med klokken!
Vinner ved diskvalifisering -
- og fortsatt verdensmester i tungvekt: Ric Flair!
Kevin Von Erich ble diskvalifisert.
Hva faen skjedde?
Jeg vet ikke.
Kev, du var fantastisk. Du var en klin sprø gærning.
Jeg trodde du var litt veik, men du kan faen meg sakene dine.
Deg gir jeg revansje når som helst.
Nå skal vi ha en drink. Hvor kan man drikke seg dritings?
Jeg står over. Ellers takk.
Si fra hvis du ombestemmer deg. Jeg bor nede på Holiday Inn.
Kom, gutt.
Hei, gutter. Har dere hatt en god dag?
Hva har dere lært?
Gutter, sett dere til bords.
- Hei, mor. - Hei, mor.
Hei, hei, hei.
- Kan vi gå fra bordet? - En bit brokkoli til.
Vi sier to.
Bare stikk, dere.
Hei. Hvordan har dagen vært?
Den har vært lang.
- Og du? - Dagen var fin, den.
Vi må ha en forandring.
Vi trenger en større båt.
Hva har du bestemt, sjef?
At vi skjærer ned til ett show. To er fortsatt for mange.
Guttene må i ringen på hverdager og være tilbake her lørdag kveld.
Det lyder vondt, men klokt.
Seertallene har ikke vært gode siden Kerry gikk over til WWF.
Jerry ringte igjen i morges. Det er et godt tilbud. Du bør vurdere det.
Du, far?
Vi fikk et tilbud fra Jerry Jarrett.
Han vil kjøpe oss ut.
Jeg ga deg ikke firmaet for at du skulle selge det videre.
Jeg er nødt til å tenke på familien, far.
Jeg er nesten blakk, og vi trenger et hus. Leiligheten er for trang.
Hvis du selger, skal du ikke vise deg her igjen.
Du er snart 40 år, og kan ikke klare deg selv ennå.
Jeg sett på regnskapene. De stemmer ikke.
Jeg har aldri tjent så mye som det står bokført.
Jeg har alltid gjort det rette. Trodde du du bodde her gratis?
Du våger ikke å tvile på det jeg har gjort.
En, to, tre! Ja!
Flott, Kerry. Sånn skal det gjøres. Lær av onkelen deres, gutter.
Velkommen hjem, mester. Vi så alle kampene dine på TV.
- Hei, Pam. Hvor er ungene? - De sover.
- Hei, mor. - Du er sen.
- Hvem er det? - Det er Tania.
Få se på deg. Du ser sterk ut.
WWF-interkontinentalmester. Den nest største wrestlingtittelen -
- etter at broren din ruinerte organisasjonen vår.
- Får jeg noe å drikke? - Ja, ja. Far, jeg har ...
Jeg har en julegave til deg som jeg gjerne vil gi deg nå.
Nei, Kerry. Vi venter til jul.
Men den er så god, og Tania og jeg drar til Mexico i julen.
- Blir du ikke hjemme i julen? - Vi fikk billige flybilletter.
Og jeg trenger å slappe av, så hardt som jeg har slitt.
Denne her ...
Den er til deg. Vær så god.
Det er en Smith & Wesson .357 i jubileumsutgave. Hva syns du?
Den er nydelig, gutt. Takk.
- Vent, du må da skyte. - Ikke nå.
- Man gjør det når man får en pistol. - Men ikke nå.
- Hvorfor faen ikke? - Kerry, hva går det av deg?
Ro deg ned. Du har med en gjest. La oss ikke være uhøflige.
La oss spise den gode maten moren din har strevet med å lage.
Ja.
Ja, okay.
Si meg en ting. Når får du kampen om verdensmestertittelen?
Den har din gamle makker Hellwig. Han kan ikke måle seg med deg.
Snart, far, snart.
Hei. Så fint å være hjemme.
- Godt å se deg. - I like måte.
- Du ser godt ut. - Du også.
Gi deg.
- Er du okay? - Ja, ja.
Jeg har aldri hatt det bedre.
Hallo?
Hei. Godt du er våken ennå.
Ja, jeg er våken. Hvor er du?
På et hotell i Dallas.
Hvorfor kommer du ikke hjem? Er du okay?
Kerry?
Jeg er redd.
Jeg er redd, og jeg kan ikke styre det.
Du må få deg hjelp.
Jeg har smerter.
Hele tiden. Jeg er deformert, og det er drithardt å skjule.
Man ser det ikke i ringen.
De vil ikke fornye kontrakten min.
Og jeg skal bare gjøre houseshow fra nå av.
De vil ikke ha meg lenger.
Og jeg har ingen steder å dra. Jeg har ingen.
- Hvor er Tania? - Hvem?
- Tania. - Det var ikke noe.
Jeg trenger noen. Jeg trenger en familie.
Så kom hit, og bo hos oss.
Det går ikke. Guttene dine skal ikke se meg sånn.
La oss gå ut og spise frokost. Eller mor kan lage pannekaker.
- Jeg vil bare gjøre slutt. - Nei. Det mener du ikke.
Jo, det gjør jeg.
Jeg er forbannet. Jeg vil bare dø.
Hvordan kan du si det, etter alt det som har skjedd?
Den er i meg nå. Den har taket på meg.
Kerry ...
Bare si hvor du er, så kommer jeg og henter deg
Kerry?
- Hallo? - Far ...
- Beklager å ringe så tidlig. - Det går bra. Jeg er oppe.
- Hvor er mor? - Hun sover.
Jeg snakket akkurat med Kerry. Han har det skikkelig ille.
Jeg er bekymret for ham.
Jeg kommer ut til dere. Vi må finne ut hvordan vi kan hjelpe.
Det er noe dere gutter må løse dere imellom.
Bare pass på ham. Jeg kommer så fort jeg kan.
Nei! Kerry!
Kerry, våkn opp! Kerry!
Jeg sa jo du skulle passe på ham!
Du passet ikke på ham! Du passet ikke på noen av dem!
Det var deg han ringte, men du hjalp ham ikke.
Jeg vet ikke hva som er på den andre siden, -
- men jeg kan ikke være her. I kveld møter jeg brødrene mine.
Hei!
Bror!
- Hei, brødre! - Der er han.
Hei, Mikey.
- Verdensmester i det hinsidige. - Langt om lenge.
Hvor er Jack Junior?
Du må være storebroren min, Jackie. Hyggelig å møte deg.
Jeg elsker deg, Kerry.
Takk, Kevin. Jeg ville blitt glad hvis du fortsatte med wrestling.
Takk for det. Jeg trenger jobben.
Du skal vite at faren din sendte bud på meg.
Han prøvde å skremme meg fra å kjøpe firmaet av deg.
Han gir seg aldri.
Jeg er glad det ikke gikk.
Ta deg god tid.
Dottie?
Her inne.
Hva gjør du?
Maler.
- Hva er det til middag? - Jeg har ikke laget noe.
Jeg er ikke sulten.
Forsiktig, forsiktig!
- Vi vil ha pannekaker. - Hva med "god morgen"?
Er noe i veien, far?
Unnskyld. Unnskyld, gutter.
Dere skulle ikke se meg sånn.
Menn gråter ikke. Det må dere unnskylde.
Du kan godt gråte, far. Det gjør alle mennesker.
Ja, vi gråter hele tiden.
Vet du hvorfor du er lei deg?
Jeg tror det er fordi jeg var en bror en gang.
Og det er jeg ikke lenger.
- Vi kan være brødrene dine, far. - Ja, vi kan være brødrene dine.
Takk, gutter. Takk.
Takk.
Takk, gutter.
I 2009 ble Von Erich-familien opptatt i WWE Hall of Fame.
De regnes fortsatt blant de største familiene i wrestlingens historie.
Kevin og Pam har vært gift i over 40 år.
De kjøpte en ranch der hele familien kunne bo sammen.
Alle de fire barna og 13 barnebarna deres.
Oversettelse: Tron Furu Scandinavian Text Service